{{Infobox živočíchy|
Názov=ďateľ veľký|
Obrázok=Большая пёстрая дятлиха, Усынинская поляна.jpg|
Titulok=|

Stupeň ohrozenia=

IUCN stupne ohrozenia
(globálne, na [[Slovensko|Slov)|

Ríša po slovensky= živočíchy|Ríša po latinsky=Animalia|
Podríša po slovensky= mnohobunkovce|Podríša po latinsky=Polycytozoa|
Vývojový stupeň po slovensky= epitelovce|Vývojový stupeň po latinsky=Eumetazoa|
Skupina 1 po slovensky= dvojstranovce|Skupina 1 po latinsky=Bilateralia|
Vývojová vetva po slovensky= druhoústovce|Vývojová vetva po latinsky=Dueterostomia|
Kmeň po slovensky= chordáty |Kmeň po latinsky=Chordata|
Podkmeň po slovensky= stavovce |Podkmeň po latinsky=Vertebrata|
Nadtrieda po slovensky= čeľustnatce |Nadtrieda po latinsky=Gnathostomata|
Stupeň po slovensky= štvornožce|Stupeň po latinsky=Tetrapoda|
Trieda po slovensky= vtáky|Trieda po latinsky=Aves|
Podtrieda po slovensky= pravé vtáky|Podtrieda po latinsky=Ornithurae|
Nadrad po slovensky= letce |Nadrad po latinsky=Neognathae|
Rad po slovensky= ďatľotvaré|Rad po latinsky=Piciformes|
Čeľaď po slovensky= žlnovité|Čeľaď po latinsky=Picidae|
Rod po slovensky=ďateľ|Rod po latinsky=Dendrocopos|
Druh po slovensky=ďateľ veľký|Druh po latinsky=D. major|
Binomické meno=Dendrocopos major| 
Klasifikátor1=Linnaeus|
Dátum1=1758|
Synonymá= ďateľ strakatý, ďateľ strakatý veľký| 
Obrázok2=Dendrocopos major distribution map.png|
Titulok2= Mapa rozšírenia ďatľa veľkého|
}}

**Ďateľ veľký** (iné názvy: **ďateľ strakatý**, zriedkavo **ďateľ strakatý veľký** [podľa staršieho pravopisu sa písalo *ďatel...*, t. j. s tvrdým l, porov. napr. PSP 1940], ľudovo: *strakopud*, *strachopud*; lat. *Dendrocopos major*, *Dendrocopus major*, *Picoides major*, *Picus major* ) je druh z čeľade ďatľovité. Obýva Palearktídu a v Európe je to najpočetnejší ďateľ. Hniezdi i zimuje na celom Slovensku (dokázané hniezdenie na 95,30 %, zimovanie na 97,20 % mapovacích kvadrátov). Podľa Medzinárodnej únie na ochranu prírody a prírodných zdrojov ďateľ veľký patrí medzi najmenej ohrozené druhy, trend celkovej populácie je stúpajúci, populácia v Európe v rokoch 1980 – 2013 mierne stúpla, na základe krátkodobého trendu v rokoch 2000 – 2012 sú stavy stúpajúce.

Opis
----

Je to vták veľký približne ako škorec obyčajný, meria 22 – 23 cm a váži 68,5 – 100 g (♂♂), 60 – 90 (♀♀).. Má čiernobiele strakaté operenie. Rozdiel od ostatných ďatľov je v silnom čiernom prúžku nad zobákom, ktorý bez prerušenia pokračuje až do tyla a podľa intenzívne červených chvostových kroviek, ktoré sú oproti bielemu bruchu ostro ohraničené. Samec má červený tyl hlavy, samica ho má čierny, mláďatá majú vršok hlavy červený. Lieta v dlhých vlnovkách.

Hlas a inštrumentálne zvuky
---------------------------

Bubnovanie

32 s, Anglicko, okrem bubnovania ďatla veľkého počuť spev červienky obyčajnej.

Hlas "kix"

21 s, Slovensko, okrem ďatla veľkého počuť spev nasledujúcich druhov: drozd plavý, strnádka obyčajná, vlha obyčajná, slávik obyčajný, penica čiernohlavá a pinka obyčajná.

Hlasy mláďat z hniezdnej dutiny

15 s

Vydáva najčastejšie tvrdé *"čikk"*, *"tükk"*, kovové *"kik"* či „kix", pri vyrušení „gigigigi". Pravidelne bubnuje.

Rozšírenie
----------

Západná časť Palearktickej oblasti (západná Eurázia vrátane severnej Afriky a Prednej Ázie), východná časť Palearktickej oblasti (východná Eurázia vrátane Japonska a severnej Číny). Vyskytuje sa aj na Slovensku.

Výskyt a stav na Slovensku
--------------------------

Najhojnejší z ďatľov. Vyskytuje sa všade od nížin až po hornú hranicu lesa, hniezdi až do 1 000 – 1 400 m n. m. nad 1 000 – 1 200 m je už vzácnejší. Ďateľ veľký je stály vták, ktorý sa v zime môže potulovať, zvyčajne do 2 km. Výnimočne do južnejších oblastí Európy. V mimohniezdnom období zaletí aj do kosodreviny 1 600 m n. m..

Odhadovaný počet hniezdiacich párov je 30 000 – 60 000, zimujúcich jedincov 70 000 – 150 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995, 1998 a 2001 žiadny. V roku 2014 *LC* – menej dotknutý. Európsky ochranársky status nezaradený *SPEC*. Stupeň ohrozenia S – vyhovujúci ochranársky status.

Hniezdenie
----------

Ďateľ veľký sa vyskytuje v lesoch všetkých typov a tiež v parkoch. Hniezdi v máji a júni raz ročne. Hniezdnu dutinu s okrúhlym vletovým otvorom s priemerom 5 cm si tesá sám. Zúčastňujú sa obaja partneri, no najmä samec. Dutina dosahuje hĺbku 20 – 30 cm, šírku 15 cm. Samica znáša 5 až 7 bielych vajec, na ktorých sedia obaja rodičia 12 až 13 dní a mláďatá kŕmia tiež obaja rodičia na hniezde 3 týždne a potom ešte niekoľko dní prikrmujú.

Potrava
-------

Ďateľ veľký konzumuje živočíšnu i rastlinnú potravu. Hmyz všetkých vývojových štádií, hlavne druhy nachádzajúce sa v dreve a v kôre stromov.

V zime i na jeseň sa živia semenami ihličnatých i listnatých stromov. Spolu s krivonosom a vevericou patrí k najväčším spotrebiteľom semena smreka. Je známy prípad z lesníckeho arboréta v Kysihýbli, kde mali spočítanú úrodu šišiek stromu druhu Picea orientalis v počte 4475 šišiek z ktorých jediný ďateľ veľký zjedol 1809 kusov, teda približne 40 %. Šišky odtrhnú a odletia s nimi na jedno miesto, kde majú obľúbené miesto na strome, kde vyberajú semená. Je to zvyčajne vhodná škára v kôre. Priletia s novou šiškou v zobáku, prisadnú pod miesto kde ešte trčí predtým spracovaná šiška zo škáry v kôre. Prinesenú si položia na brucho, starú vyhodia zobákom, novú zastrčia na jej miesto a môže z nej pohodlne vyjedať semienka. Tieto miesta je potom ľahké nájsť podľa kopy strapatých šišiek ležiacich pod takýmto stromom. Obľubuje aj semená iných ihličnatých stromov. Z listnatých napríklad žalude, bukvice, lieskovce, orechy, oriešky hrabu, tiež plody javora horského (klen), javorov a líp. Žerú aj ovocím i bobule, napríklad moruše, čerešne, višňe, slivky, bazu čiernu, bazu červenú, jarabinu, hrušky a šípky.

Skoro na jar robia malé dierky do kôry stromov, ktoré sú bohaté na miazgu v horizontálnom rade a potom aj viacero jedincov prilieta konzumovať vytekajúcu šťavu. Účelom sú vitamíny a výživné zložky miazgy.

Ochrana
-------

Je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z. 638/2007 Z. z. 579/2008 Z. z. 173/2011 Z. z. 158/2014 Z. z. účinnosť od 01.01.2015).

Pre užitočnosť si zaslúži ochranu; treba šetriť staré stromy s hniezdnymi dutinami a vyvesovať hniezdne búdky. Môže spôsobovať škody na zateplených fasádach budov.

Galéria
-------

* Samec za letuSamec za letu
* Typické pierkaTypické pierka
* VajičkoVajičko
* Mláďa kŕmené v otvore hniezdnej dutinyMláďa kŕmené v otvore hniezdnej dutiny
* Samica (dole) s dvoma vylietanými mláďatami.Samica (dole) s dvoma vylietanými mláďatami.
* Kompozitná fotografia – pomôcka na ľahšie spoznanie druhuKompozitná fotografia – pomôcka na ľahšie spoznanie druhu

Referencie
----------

1. 1 2  IUCN Red list 2019.3. Prístup 24. decembra 2019.
2. 1 2   *Demko M. Krištín A. & Pačenovský S. 2014: Červený zoznam vtákov Slovenska. SOS/BirdLife Slovensko, 52 pp.* [online]. vtaky.sk, 2014, [cit. 2018-03-03]. Dostupné online.
3. ↑  KOVALIK, Peter, et al. *Slovenské mená vtákov sveta* [online]. Bratislava: SOS/BirdLife Slovensko, 2010 (2016), rev. 2016-10-23, [cit. 2016-11-06]. Dostupné online.
4. ↑  ďatel. In: BUJNÁK, Pavel, ed. *Slovenský náučný slovník: Príručná encyklopédia vedomostí v troch dieloch I. diel A – D*. Bratislava, Praha: Litevna, literárne a vedecké nakladateľstvo Vojtech Tilkovský, 1932. s. 305
5. ↑  strakopud. In: *Slovník slovenského jazyka*, 1959-1968. dostupné online
6. ↑  ďateľ veľký in: Avibase
7. 1 2 3 4 5  DANKO, Štefan; DAROLOVÁ, Alžbeta; KRIŠTÍN, Anton, et al. *Rozšírenie vtákov na Slovensku*. Bratislava : Veda, 2002. Autor druhu Štefan Pavlík. ISBN 80-224-0714-3. Kapitola Ďateľ veľký, s. 401 – 404.
8. 1 2 3  JONSSON, Lars. *Die Vögel Europas und des Mittelmeerraumes*. Stuttgart : Franckh-Kosmos, 1992. ISBN 3-440-06357-7. (po nemecky)
9. 1 2 3  PETERSON, R. T.; MOUNTFORT, G.; HOLLOM, P. A. D.. *Európa madarai*. Budapest : Gondolat, 1986. ISBN 978-80-7234-292-1. (preklad do maďarčiny)
10. 1 2 3 4 5  FERIANC, Oskár. *Vtáky Slovenska 2*. Bratislava : Veda, 1979.
11. ↑  BALÁŽ, Daniel; MARHOLD, Karol; URBAN, Peter. *Červený zoznam rastlín a živočíchov Slovenska*. 1. vyd. Banská Bystrica : Štátna ochrana prírody Slovenskej republiky, 2001. 160 s. Dostupné online. ISBN 80-89035-05-1. Kapitola Červený (ekosozologický) zoznam vtákov (Aves) Slovenska: Anton Krištín, Ľudovít Kocian, Peter Rác (en: Red (Ecosozological) List of Birds (Aves) of Slovakia), s. 150 - 153.
12. ↑  DEMKO, Miroslav; KRIŠTÍN, Anton; PUCHALA, Peter. Červený zoznam vtákov Slovenska. *Tichodroma*, roč. 25, čís. 2013, s. 69 - 78. Dostupné online [cit. 2018-03-03].
13. ↑  JEDLIČKA, Ladislav; KOCIAN, Ľudovít; KADLEČÍK, Ján; FERÁKOVÁ, Viera. *Hodnotenie stavu ohrozenia taxónov fauny a flóry* [online]. Bratislava: Štátna ochrana prírody SR, Banská Bystrica, Univerzita Komenského v Bratislave, vydavateľstvo Faunima, online in vtaky.sk, 2007, [cit. 2018-03-04]. Dostupné online.
14. ↑   *Vyhláška Ministerstva životného prostredia Slovenskej republiky č. 24/2003 Z. z. ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov (č. 492/2006 Z. z. 638/2007 Z. z. 579/2008 Z. z. 173/2011 Z. z. 158/2014 Z. z.) s účinnosťou od 01.01.2015* [online]. epi.sk, [cit. 2020-02-18]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Ďateľ veľký**
* Spolupracuj na Wikidruhoch Wikidruhy ponúkajú informácie na tému **Ďateľ veľký**

Externé odkazy
--------------

* hlasová ukážka z projektu Českého rozhlasu Hlas na každý deň
* naturephoto.cz[nefunkčný odkaz]
* Hlas ďatla veľkého na xeno-canto zoznam nahrávok bez mapy (rýchlejšie) alebo zoznam nahrávok s mapou. (po anglicky)
* Videá, fotografie a nahrávky zvukov o *Dendrocopos major* na stránke eBird - Cornell Lab of Ornithology - Macaulay Library a podrobné informácie o *Dendrocopos major* na stránke Birds of the World - Cornell Lab of Ornithology (v roku 2020 došlo k spojeniu s obsahom HBW online aj IBC, kompletný obsah je prístupný po registrácii)

| * z
* d
* u
žlnovité na Slovensku |
| --- |
| 
* krutohlav hnedý *(Jynx torquilla)*
* ďateľ malý *(Dendrocopos minor)*
* ďateľ prostredný *(Dendrocopos medius)*
* ďateľ bielochrbtý *(Dendrocopos leucotos)*
* ďateľ hnedkavý *(Dendrocopos syriacus)*
* ďateľ veľký *(Dendrocopos major)*
* ďubník trojprstý *(Picoides tridactylus)*
* tesár čierny *(Dryocopus martius)*
* žlna zelená *(Picus viridis)*
* žlna sivá *(Picus canus)*

 |